# Paul Lévy

Paul Lévy (francès: Paul Pierre Lévy) (París, 15 de setembre de 1886 - París, 15 de desembre de 1971) va ser un matemàtic francès.

## Vida i Obra

Fill i net de professors de matemàtiques, Lévy va estudiar al Lycée Saint-Louis de París fins al 1904, any en el qual va obtenir la segona plaça en el concurs d'accés a l'École Polytechnique i la primera a l'École Normale Supérieure, inclinant-se pel Polytechnique. Després de graduar-se, va estar un any al servei militar i va continuar els estudis a l'École nationale supérieure des mines de Paris en la qual va acabar el 1910 i l'any següent va obtenir el doctorat a la universitat de París.
L'any 1913 va ser nomenat professor de l'Escola Superior de Mines, càrrec que va compaginar amb el de professor de l'École Polytechnique a partir de 1920. El temps de l'ocupació alemanya durant la Segona Guerra Mundial, va ser molt difícil per a ell, ja que era jueu; va ser traslladat a Lió el 1941 i va ser acomiadat el 1942, havent-se d'amagar a prop de la frontera italiana.
Lévy va publicar deu llibres i més de dos-cents cinquanta articles científics. Els més significatius dels seus tractats son el d'anàlisi funcional (1922, basat en les notes del difunt René Gateaux) i el de càlcul de probabilitats (1925), tema al que va dedicar bona part de les seves recerques. En aquest camp se li deuen importants aportacions com la millora dela distribució de Gauss-Kuzmin, fórmules importants de la funció de distribució, el procés de Lévy (un tipus de procés estocàstic estacionari), l'estudi del moviment brownià i, en el camp de l'anàlisi, el teorema de Lévy-Wiener.

## Referències

* ↑ Schwartz, 1988, p. 13.
* ↑ Le Cam, 1972, p. xv.
* ↑ Loeve, 1973, p. 1.
* ↑ Taylor, 1975, p. 300.
* ↑ Mazliak, 2016, p. 8.
* ↑ Mazliak, 2016, p. 9.
* ↑ Mazliak, 2016, p. 10.
* ↑ Loeve, 1973, p. 9-18.
* ↑ Doob, 1972, p. 871.
* ↑ Barndorff-Nielsen, Mikosch i Resnik, 2001, p. 1 i ss.
* ↑ Le Cam, 1972, p. xix.
* ↑ Barbut, Locker i Mazliak, 2014, p. 40.

## Bibliografia

* Barbut, Marc; Locker, Bernard; Mazliak, Laurent. Paul Lévy and Maurice Fréchet: 50 Years of Correspondence in 107 Letters (en anglès). Springer, 2014. ISBN 978-1-4471-5619-2.
* Barndorff-Nielsen, Ole E.; Mikosch, Thomas; Resnik, Sidney I. Lévy Processes: Theory and Applications (en anglès). Birkhäuser, 2001. ISBN 0-8176-4167-X.
* Doob, J.L. «Obituary: Paul Lévy» (en anglès). Journal of Applied Probability, Vol. 9, Num. 4, 1972, pàg. 870-872. DOI: 10.1017/S0021900200036263. ISSN: 0021-9002.
* Le Cam, Lucien M. «Paul Lévy - 1886-1971». A: Lucien Marie Le Cam, Jerzy Neyman, Elizabeth Scott (eds.). Probability Theory (en anglès). University of California Press, 1972, p. xv-xx. ISBN 0-520-02185-1.
* Lévy, Paul. Quelques aspects de la pensée d'un mathématicien (en francès). Librairie Scientifique et Technique, 1970.
* Loeve, Michel «Paul Levy, 1886-1971» (en anglès). The Annals of Probability, Vol. 1, Num. 1, 1973, pàg. 1-8. DOI: 10.1214/aop/1176997021. ISSN: 0091-1798.
* Mazliak, Laurent «The difficulties of scientific life in occupied France: The examples of Emile Borel, Paul Lévy and others» (en anglès). HAL - archives ouvertes, 2016, pàg. 1-19.
* Schwartz, Laurent «Quelques réflexions et souvenirs sur Paul Lévy» (en francès). Astérisque, Num. 157-158, 1988, pàg. 13-28. ISSN: 2492-5926.
* Taylor, S.J. «Paul Lévy» (en anglès). Journal of the London Mathematical Society, Vol. 7, Num. 3, 1975, pàg. 300-320. DOI: 10.1112/blms/7.3.300. ISSN: 1469-2120.

## Enllaços externs

* O'Connor, John J.; Robertson, Edmund F. «Paul Lévy» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Paul Lévy». Encyclopædia Britannica, 2019. [Consulta: 16 juliol 2020]. (anglès)
* Ullmo, Jean; Brard, Roger. «Paul Pierre LEVY (1886-1971)». Les Annales des Mines, 1973. [Consulta: 16 juliol 2020]. (francès)
* Riddle, Larry. «Paul Lévy (1886-1971)». Agnes Scott College, 2020. [Consulta: 16 juliol 2020]. (anglès)